Ευαγγελία Φραγγεδάκη

Απόφοιτη της Σχολής Αρχιτεκτόνων του ΕΜΠ το 1998. Ολοκλήρωσε τις μεταπτυχιακές σπουδές της στο Διατμηματικό Πρόγραμμα Μεταπτυχιακών του ΕΜΠ ‘Σχεδιασμός-Χώρος-Πολιτισμός’2001 και στη συνέχεια στο διετές Μεταπτυχιακό Πρόγραμμα της ΑΣΚΤ «Ψηφιακές Μορφές Τέχνης» με παράλληλη φοίτηση στο University of Dublin (μεταπτυχιακό Erasmus) 2003. Τέλος κατέχει δίπλωμα Μονωδίας και ανώτερα θεωρητικά στη μουσική. Από το 1998 είναι μέλος του ΤΕΕ, του ΣΑΔΑΣ-ΠΕΑ και του Ε.Ο.Π.Π.Ε.Π. ως εκπαιδευτής ενηλίκων.

Διδάσκει Αρχιτεκτονικό Σχεδιασμό στον Τομέα ΙΙΙ από το 2018. Επίσης έχει διδάξει επικουρικά στο Τμήμα Εσωτερικής Αρχιτεκτονικής, στη Σχολή Εφαρμοσμένων Τεχνών και Πολιτισμού του Πανεπιστημίου Δυτικής Αττικής (1999-2002), στο ΕΚΔΔΑ και σε ιδιωτικά/δημόσια εκπαιδευτικά κέντρα.

Έχει συμμετάσχει στην αρχιτεκτονική ομάδα Φ5, με κτιριακά έργα και μελέτες στην Αττική και την Κρήτη. Επίσης έχει εργαστεί ως εξωτερικός συνεργάτης στο Τεχνολογικό Πάρκο Λαυρίου, στην Επιτροπή Κληροδοτημάτων ΕΜΠ και στο Τμήμα Μελετών του ΕΜΠ.

Έχει δημοσιεύσει την έρευνα της σε επιστημονικά περιοδικά καθώς και παρουσιάσει σε διεθνή συνέδρια. Έχει διδάξει σε αρχιτεκτονικά εργαστήρια στην Ελλάδα και το εξωτερικό. Συμμετέχει σε ερευνητικά προγράμματα από το 1999 καθώς και σε ατομικά/ομαδικά καλλιτεχνικά έργα.

Τα ερευνητικά ενδιαφέροντα της αφορούν πεδία όπως: φυσικά υλικά και αρχιτεκτονική σύνθεση, αειφόρα και συμμετοχική παραγωγή αρχιτεκτονικών μορφών με ενσωμάτωση οικολογικού σχεδιασμού και νέων τεχνολογιών.